EkBass/fiwiki-20250220-pages-articles huggingface dataset:
SK Sturm Graz

Sportklub Puntigamer Sturm Graz on jalkapalloseura Grazin kaupungista Itävallasta. Joukkue pelaa maan pääsarjassa Bundesliigassa. == Historia == Sturm perustettiin vuonna 1909 työväen seuraksi vastavoimaksi toiselle grazilaisjoukkueelle GAK:lle. Suurempaa menestystä joukkue saavutti ensi kerran vasta 1980-luvulla Otto Baricin valmennuksessa. Kaudella 1982–1983 Sturm sijoittui liigassa kakkoseksi ja pääsi eurokentille. Joukkue raivasi tiensä UEFA Cupissa aina puolivälieriin saakka, missä se putosi Nottingham Forestille vasta jatkoajan jälkeen. Sturmin suurinta menestyskautta oli 1990-luku, jolloin joukkue oli vahva tekijä Euroopan kentillä. 1992 uudeksi puheenjohtajaksi tuli Hannes Karting ja valmentajaksi Heinz Schilcher. Aiemmin Sturm oli toiminut pienellä budjetilla ja kärsinyt talousvaikeuksista, mutta uusi voimakaksikko toi joukkueeseen useita kovan luokan pelaajia ja kehittivät omaa junioritoimintaa. Joukkue raivasi tiensä uuteen Zehnerligaan (1. Bundesliiga). 1993 valmentajaksi tuli Milan Djuricić ja seura pysyi pääsarjassa. 1994 valmentajaksi tuli bosniahertsegovinalainen Ivica Osim. Sturmin pelaajisto koostui pääasiassa omista kasvateista. Kauden päätteeksi Sturm sijoittui liigassa kakkoseksi. Vuotta myöhemmin se voitti ensimmäistä kertaa historiansa aikana Itävallan cupin ja oli toistamiseen liigassa toinen. Ensimmäisen liigamestaruutensa Sturm voitti vuonna 1998. Mestaruus tuli todella ylivoimaiseen tapaan ja varmistui jo seitsemän kierrosta ennen kauden päätöstä. Ero kakkoseksi sijoittuneeseen Austria Wieniin oli 19 pistettä Tuolloin joukkueen rungon muodosti kolmikko Mario Haas, Hannes Reinmayr ja Ivica Vastić. Seuraavalla kaudella Sturm uusi mestaruutensa ja voitti lisäksi cupin sekä liigacupin. Kaudella 1999–2000 Sturm pääsi myös ensimmäistä kertaa Mestarien liigan lohkovaiheeseen pudottuaan vuotta aikaisemmin karsinnoissa. Alkulohkossa sijoitus oli kolmas ja Sturm pääsi jatkamaan UEFA Cupissa, missä se kuitenkin putosi saman tien Parmalle. Bundesliigassa sijoitus oli neljäs. Seuraavaksi kaudeksi Sturmin joukkue oli heikentynyt huomattavasti monien avainpelaajien lähdettyä, mutta silti se kykeni sijoittumaan liigassa kakkoseksi. Valmentaja Osim sai lähteä. Eurocup-menestyksestä saatuja rahoja ei suunnattu junioritoiminnan kehittämiseen. Sittemmin seura on vajonnut Itävallan Bundesliigan keskikastiin ja kärsinyt huomattavista taloudellisista vaikeuksista. Vuonna 2008 seura oli yksi kolmesta Intertoto Cupin voittajasta selviydyttyään UEFA Cupin toiselle karsintakierrokselle, missä se putosi sveitsiläiselle FC Zürichille. == Saavutuksia == *Itävallan mestaruus (4): 1998, 1999, 2011, 2024 *Itävallan cupin voitto (7): 1996, 1997, 1999, 2010, 2018, 2023, 2024 *Itävallan supercupin voitto (3): 1996, 1998, 1999 == Entisiä valmentajia == * Otto Barić * Franco Foda * Gilbert Gress * Peter Hyballa Hyballa nouveau coach * Ivica Osim == Lähteet == == Aiheesta muualla == * Virallinen sivu Sturm Graz Luokka:Grazin urheilu Luokka:Vuonna 1909 perustetut urheiluseurat
Wojciech Knapik

Wojciech Knapik (s. 24. heinäkuuta 1980 Opole) on puolalainen pistooliampuja. Knapik on saavuttanut MM-kilpailuissa Barcelonassa 1998 joukkuekultaa 50 m vapaapistoolissa. Olympialaisissa Pekingissä 2008 Knapik sijoittui 23. 10 m ilmapistoolissa tuloksella 577, jääden neljän pisteen päähän finaalipaikasta, ja 38. 50 m pistoolissa tuloksella 543, jääden finaapaikasta 14 pisteen päähän. ==Lähteet== * * * Luokka:Puolalaiset ampujat Luokka:Vuonna 1980 syntyneet Luokka:Elävät henkilöt
Glossa

Glossa (lat. glossa = kieli) tarkoittaa filologiassa lyhyttä yksittäisen tekstikohdan tai sanan selitystä. Usein sillä tarkoitetaan kirjan tai käsikirjoituksen marginaaliin tai rivien väliin lisättyä huomautusta, joka selittää alkuperäisen tekstin jonkin sanan tai osan merkitystä. Glossat saattoivat vaihdella yksinkertaisista marginaaliin lisätyistä huomautuksista tai sanan käännöksistä alkuperäisen tekstin rinnalla kulkevaan laajempaan käännökseen. Ne saattoivat myös sisältää viittauksia samanlaisiin tekstikohtiin muualla teoksessa. Kokoelma glossia muodostaa glossaarion, selittävän sanaluettelon. Glossien kokoaminen glossaarioiksi synnytti leksikografian, ja tällä tavoin kootut glossaariot olivat itse asiassa ensimmäisiä sanakirjoja. Nykyenglannissa termi glossary tarkoittaa sanastoa. Keskiajalla glossa-menetelmää käytettiin skolioiden eli tietynlaisten kommenttien kirjoittamiseen. Glossat olivat keskiaikaisen teologian keskeinen väline. Usein tietyt raamatunkohdat yhdistettiin tiettyihin tunnettuihin glossiin, joita monet teologit pitivät lähes yhtä auktoritatiivisina kuin raamatunkohtaa itseään. Glossia käytettiin myös keskiajan oikeustieteessä: roomalaisen lain ja kanonisen lain glossat kehittyivät monissa kysymyksissä yleisesti hyväksytyiksi lähtökohdiksi (sedes materiae) lain tulkinnalle. == Aiheesta muualla == * Luokka:Filologia Luokka:Tekstuaalitieteet
Heidelbergin yliopisto

Heidelbergin Ruprecht-Karls-yliopisto () on Heidelbergin kaupungissa Saksassa sijaitseva julkinen yliopisto. Se on perustettu vuonna 1386 ja on siten Saksan vanhin yliopisto ja yksi Euroopan vanhimmista. Heidelbergin yliopistossa on 12 tiedekuntaa: teologinen, oikeustieteellinen, lääketieteellinen (Heidelbergissa ja Mannheimissa), filosofian, modernien kielten, talous- ja yhteiskuntatieteellinen, käyttäytymistieteellinen ja kulttuurintutkimuksen, matematiikan ja tietojenkäsittelytieteen, kemian ja geotieteiden, fysiikan ja tähtitieteen sekä biotieteiden tiedekunta. The Times -lehden mukaan Heidelbergin yliopisto oli vuonna 2007 maailman 60:nneksi paras yliopisto. Se oli paras saksalaisista yliopistoista ja 16:nneksi paras eurooppalaisista. Heidelbergin yliopistossa on työskennellyt monia Nobel-palkittuja tutkijoita. Muun muassa seuraavat Nobelin palkinnon saaneet tutkijat ovat jossain uransa vaiheessa toimineet Heidelbergissä (suluissa palkintovuosi ja ala): *Philipp Lenard (1905, fysiikka) *Albrecht Kossel (1910, lääketiede) *Otto Meyerhof (1922, lääketiede) *Richard Kuhn (1938, kemia) *Walther Bothe (1954, fysiikka) *Hans Jensen (1963, fysiikka) *Georg Wittig (1979, kemia) *Bert Sakmann (1991, lääketiede) ==Lähteet== == Aiheesta muualla == Yliopisto Luokka:Saksan yliopistot Luokka:Seulonnan keskeiset artikkelit
Pavol Kopp

Pavol Kopp (s. 27. joulukuuta 1978) on slovakialainen pistooliampuja ja nuorten maailmanmestari. Kopp on saavuttanut MM-kilpailuissa Barelonassa 1998 nuorten sarjassa maailmanmestaruuden 25 m urheilupistoolissa ja pronssia 50 m vapaapistoolissa. Olympialaisissa Pekingissä 2008 Kopp oli viides 50 m pistoolissa tuloksella 657.6 (563+94.6), jääden pronsista 1.3 pisteen päähän, ja 27. 10 m ilmapistoolissa tuloksella 575, jääden finaapaikasta kuuden pisteen päähän. ==Lähteet== * * * Luokka:Slovakialaiset ampujat Luokka:Vuonna 1978 syntyneet Luokka:Elävät henkilöt
Become

Become on progressiivista metallia soittavan Seventh Wonderin ensimmäinen studioalbumi. Se julkaistiin vuonna 2005. == Kappaleet == # # # # # # # # # == Kokoonpano == * Andreas Blomqvist – basso * Andi Kravljaca – laulu * Johan Liefvendahl – kitara * Johnny Sandin – rummut * Andreas Söderin – kosketinsoittimet == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Seventh Wonderin albumit Luokka:Vuoden 2005 esikoisalbumit
Galsvinta

Galsvinta (n. 540–568) oli visigoottien kuninkaan Atanagildin tytär ja Neustrian merovingikuninkaan Kilperik I:n vaimo. Galsvinta ja Kilperik vihittiin Rouenissa vuonna 567, mutta pian tämän jälkeen Galsvinta kuoli epäselvissä olosuhteissa. Luultavasti hänen kuolemansa takana oli Fredegunda, jonka kanssa Kilperik meni Galsvintan kuoleman jälkeen naimisiin. Galsvintan kuolema johti Austrasian ja Neustrian välisiin vihollisuuksiin, jotka kestivät 40 vuotta. == Lähteet == Luokka:Frankkien kuningattaret Luokka:540-luvulla syntyneet Luokka:560-luvulla kuolleet
Jack Buck

Jack Buck (21. elokuuta 1924 Holyoke, Massachusetts - 18\. heinäkuuta 2002) oli yhdysvaltalainen urheiluselostaja, joka tunnetaan erityisesti St. Louis Cardinalsien otteluiden selostajana.http://www.radiohof.org/sportscasters/jackbuck.html Jack Buck on päässyt sekä baseballin, amerikkalaisen jalkapallon että radion Hall of Fameihin.http://espn.go.com/classic/obit/s/2002/0618/1396508.html Lisäksi hän on saanut Emmy-palkinnon elämäntyöstään vuonna 2000. == Lähteet == == Aiheesta muualla == *mlb.com: A Tribute to a Legend Luokka:Radio Hall of Fame Luokka:Yhdysvaltalaiset radiotoimittajat Luokka:Yhdysvaltalaiset urheiluselostajat Luokka:Vuonna 1924 syntyneet Luokka:Vuonna 2002 kuolleet
Motherwell FC

Motherwell Football & Athletic Club on jalkapalloseura Skotlannin Motherwellista. Seura on perustettu vuonna 1886 ja se pelaa kaudella 2021–2022 maan pääsarjassa Skotlannin Valioliigassa. Se on voittanut kerran Skotlannin liigamestaruuden ja kahdesti Skotlannin Cupin. == Historia == Alun perin Motherwell perustettiin vuonna 1886 kahden tehdastyöläisten joukkueen Glencairnin ja Alphan muodostettua yhteisen joukkueen hyväntekeväisyystapahtumaa varten. Myöhemmin samana vuonna seurat yhdistyivät virallisesti ja muodostivat Motherwell Football Clubin. Vuonna 1893 Motherwellista tuli ammattilaisseura. Nykyiselle kotikentälleen Fir Parkille seura muutti vuonna 1896. Seuran menestyksekkäimmät vuodet ajoittuivat 1920- ja 1930-luvuille, jolloin se oli seitsemänä kautena peräkkäin liigassa kolmen parhaan joukossa. Seuran ensimmäinen ja ainoa liigamestaruus tuli kaudella 1931–1932, jolloin Willie MacFadyen teki 38 sarjaottelussa 52 maalia. Skotlannin Cupin loppuottelussa seura pelasi vuosina 1931, 1933 ja 1939, mutta oli joka kerralla häviävänä osapuolena. Toisen maailmansodan jälkeen Motherwell ei menestynyt enää entisellä tavalla. Vielä vuonna 1950 se kykeni voittamaan liigacupin ja vuonna 1952 Skotlannin Cupin. Joukkue putosi ensimmäisen kerran historiassaan pääsarjatasolta kauden 1952–1953 päätteeksi, mutta palasi yhden kauden jälkeen takaisin pääsarjaan. Uudelleen seura putosi kakkosdivisioonaan 1960-luvun lopulla, mutta nousi takaisin pääsarjaan 1970-luvulle tultaessa. Myös 1980-luvulla Motherwell kävi peräti kahteen otteeseen kakkodivisioonassa, mutta on sittemmin joukkue on vakiinnuttanut paikkansa taloushuolista kärsivänä liigan keskikastin seurana. Toisen Skotlannin Cup -tittelinsä Motherwell voitti vuonna 1991. Vuonna 2011 Motherwell hävisi Skotlannin Cupin loppuottelussa Celticille. == Saavutukset == * Skotlannin mestaruus 1932 * Skotlannin Cupin voitto 1952, 1991 * Skotlannin liigacupin voitto 1950 * Milk Cupin voitto 1983 == Lähteet == == Aiheesta muualla == * Virallinen sivu Luokka:Skotlantilaiset jalkapalloseurat
Lion Music

Lion Music on suomalainen levy-yhtiö. Sen perusti vuonna 1989 kitaristi Lars Eric Mattsson omien levyjensä julkaisemiseksi. Pikkuhiljaa hän siirtyi julkaisemaan myös muiden artistien albumeja. Nykyisin Lion Music julkaisee lähinnä progressiivista ja neoklassista metallia sekä hard rockia. Yhtiön päämaja on Maarianhaminassa Ahvenanmaalla. ==Aiheesta muualla== *Yhtiön virallinen sivusto * Luokka:Suomalaiset metallimusiikin levy-yhtiöt
Maxey Long

Maxwell Clifton ”Maxey” Long (16. lokakuuta 1878 – 4. maaliskuuta 1959) oli yhdysvaltalainen yleisurheilija ja 400 metrin olympiavoittaja Pariisissa 1900. Voitettuaan kolme peräkkäistä Yhdysvaltain mestaruutta 1898–1900 440 jaardilla sekä 220 jaardin mestaruuden 1899 ja 100 jaardin mestaruuden 1900 Long oli suurimpia ennakkosuosikkeja Pariisin kisoissa. Long johti finaalia alusta loppuun asti voittaen olympiaennätyksellä 49,4. Hän oli kisojen juhlituin voittaja väärinkäsitysten ansiosta; sinivalkoisen kilpailuasun takia yleisö luuli häntä ranskalaiseksi. Longin alkuerissä juoksema aika 50,2 paransi Thomas Burken olympiaennätystä neljällä sekunnilla. Loppukilpailussa hän paransi olympiaennätystä vielä 0,8 sekunnilla. Saman vuoden syyskuun 29. päivänä Long juoksi 440 jaardia tasoitusjuoksussa aikaan 47,8, minkä IAAF hyväksyi 13 vuotta myöhemmin tämän matkan ja samalla 400 metrin ensimmäiseksi viralliseksi maailmanennätykseksi. Viisi päivää myöhemmin hän juoksi raviradalla saman matkan aikaan 47,0, mutta tulos oli suoralla radalla tehtynä ennätyskelvoton. Virallisen ennätyksen rikkoi Ted Meredith vuonna 1916 ja ensimmäinen laillinen 47 sekunnin alitus nähtiin vasta vuonna 1932. Maxey Long osallistui seuraavina vuosina vielä useisiin kilpailuihin, vaikka ei enää ollutkaan parhaassa kunnossaan. Hänen myöhemmistä vaiheistaan ei ole luotettavia elämäkerrallisia tietoja. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1878 syntyneet Luokka:Vuonna 1959 kuolleet
Pikkutörmäpääsky

Pikkutörmäpääsky (Riparia paludicola) on pienikokoinen pääskylaji, joka on törmäpääskyn vastinlaji eteläisemmillä leveysasteilla. == Koko ja ulkonäkö == Linnun pituus on noin 12 cm, siipien kärkiväli 26–27 cm ja paino 7–14 g. Pikkutörmäpääsky on läntisen palearktisen alueen pienin pääsky, joka höyhenpuvultaan muistuttaa sekä törmäpääskyä että kalliopääskyjä. Linnun selkäpuoli on ruskea ja vatsapuoli valkeahko. Rinnassa ei ole selvää ruskeaa vyötä kuten törmäpääskyllä, vaan myös kurkku on ruskehtava. Siivet ovat lyhyet ja pyöreäpäiset. Ääni muistuttaa törmäpääskyn ääntä, mutta on korkeampi. Sukupuolet ovat samanvärisiä.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. == Esiintyminen == Pikkutörmäpääskyn esiintymisalue on hyvin laaja. Afrikassa sillä on kymmeniä erillisiä populaatioita, puuttuen Saharan ja Sahelin alueelta, Afrikan sarvesta sekä Kongon altaan sademetsäalueelta. Lähinnä Eurooppaa se pesii paikoin Marokossa. Intian niemimaalla Himalajan eteläpuolella on laaja yhtenäinen esiintymisalue. Laji elää myös Thaimaassa ja paikoin muualla Kaakkois-Aasiassa sekä Filippiineillä ja Taiwanissa. Lajin maantieteellinen muuntelu on laajaa. Osissa esiintymisaluetta se on muuttolintu, mutta esimerkiksi Marokossa se pesii talvella. Lajia ei ole tavattu Suomessa. == Elinympäristö == Laji asuu samanlaisissa paikoissa kuin törmäpääsky, eli soramontuissa, jokilaaksoissa, tienleikkauksissa, kalliojyrkänteillä ja kaupungeissa. == Lisääntyminen == Pesintä tunnetaan puutteellisesti. Molemmat emot kaivavat hiekkaperäiseen maahan tunnelin 0,8–3 metriä maanpinnan yläpuolelle. Munia on kolme tai neljä. Molemmat emot osallistuvat haudontaan, joka kestää noin 12 päivää. Poikaset lähtevät pesästä noin 20 päivän ikäisinä. == Ravinto == Pikkutörmäpääsky syö ilmameren hyönteisiä ja hämähäkkejä. == Lähteet == Luokka:Pääskyt
Kehityspankki

Kehityspankki eli kehitysrahoituslaitos on yleensä kansainvälisten yhteenliittymien perustama laitos, joka järjestää rahoitusta ja asiantuntija- apua kehityshankkeisiin. Tyypillisesti tällaiseen yhteenliittymään kuuluu rikkaita rahoittajamaita ja köyhiä kehittyviä maita. Kehityspankit rahoittavat hankkeita markkinahintaisilla tai halvemmilla, pitkillä tai erittäin pitkillä lainoilla, joskus myös suoranaisilla avustuksilla. Rikkaat maat rahoittavat kehityspankkeja lisätäkseen yhteiskunnallista vakautta ja joskus myös edistääkseen ideologisia tavoitteita. Tärkeimmiksi kansainvälisiksi kehityspankeiksi lasketaan yleensäMultilateral Development Banks World Bank *Maailmanpankki *Afrikan kehityspankki ADB *Aasian kehityspankki *Euroopan jälleenrakennus- ja kehityspankki * Latinalaisen Amerikan kehityspankki == Lähteet == *
Rachael MacFarlane

Rachael MacFarlane (s. 21. maaliskuuta 1976 Kent, Connecticut, Yhdysvallat) on yhdysvaltalainen ääninäyttelijä, joka tunnetaan animaatiosarjoista The Grim Adventures of Billy & Mandy, Family Guy ja American Dad!. Hän aloitti uransa animaatioiden parissa Johnny Bravo -sarjassa, jossa hän teki muutamia naissivuääniä. MacFarlane meni naimisiin Spencer Laudieron kanssa 2008. Parilla on yhdessä kaksi lasta, vuosina 2009 ja 2015 syntyneet tyttäret. MacFarlanen veli on käsikirjoittaja ja animaattori Seth MacFarlane. ==Lähteet== ==Aiheesta muualla== * Rachael MacFarlane Voice Chasersissa Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1976 syntyneet Luokka:Elävät henkilöt
Kaunoviikunakaijat

Kaunoviikunakaijat (Psittaculirostris) on kaijojen heimoon kuuluva lintusuku. Ne elävät Papua-Uuden-Guinean alavien maiden tuoreissa metsissä. Ne ovat kooltaan noin 18 cm pituisia ja yleisväriltään vihreitä. Päässä ja rinnassa on kirkkaita kuvioita. == Lajit == * Irianinviikunakaija (Psittaculirostris salvadorii) * Kaunoviikunakaija (Psittaculirostris desmarestii) * Partaviikunakaija (Psittaculirostris edwardsii) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) Luokka:Kaunoviikunakaijat
Tabora

Tabora on kaupunki Taboran alueella Länsi-Tansaniassa. Vuoden 2012 väestönlaskennan mukaan siellä asui 226 999 asukasta. Tabora on Taboran alueen pääkaupunki, joka on Tansanian suurin alue. == Kulttuuri ja urheilu == === Jalkapallo === Tansanian toiseksi ylimmässä jalkapallosarjassa, First Division Leaguessa, Taboraa edustaa joukkue Rhino Rangers. == Lähteet == == Aiheesta muualla == Luokka:Tansanian kaupungit
Töyhtökakadut

Töyhtökakadut (Cacatua) on kakadujen heimoon kuuluva lintusuku. Sukuun kuuluu 12 lajia. == Töyhtökakaduihin (Cacatua) kuuluvia lajeja == * Arokakadu (Cacatua leadbeateri) * Celebesinkakadu (Cacatua sulphurea) * Filippiinienkakadu (Cacatua haematuropygia) * Idänkoukkukakadu (Cacatua tenuirostris) * Kultatöyhtökakadu (Cacatua galerita) * Lähdekakadu (Cacatua sanguinea) * Lännenkoukkukakadu (Cacatua pastinator) * Molukkienkakadu (Cacatua moluccensis) * Salomoninkakadu (Cacatua ducorpsii) * Sinisilmäkakadu (Cacatua ophthalmica) * Tanimbarinkakadu (Cacatua goffini) * Valkokakadu (Cacatua alba) ==Lähteet== *
Timo Kara

Timo Tapio Kara (s. 1945 Pihlajavesi) on suomalainen kuvanveistäjä. Karan töitä on Keuruun Osuuspankin ja Keuruun kaupungin taidekokoelmissa. Karan pääasialliset tekniikat ovat pronssi, kivi, puu, kipsi, ruostumaton teräs ja alumiini. Kara on opiskellut vuosina 1962–1966 Taideteollisessa oppilaitoksessa sekä Suomen taidekatemian koulussa 1966–1969.Timo Kara- Luova Paja 20.9.2005. Viitattu 3.7.2024. == Julkisia teoksia == * Lintufantasiaa (1989), betoni, Keuruun Kivelän koulun pihaJulkiset veistokset. Keuruun museo. Viitattu 3.7.2024. * Ilmavalvojat-muistomerkki (1994), Haapamäki * Virrat- palkinto (1997), Virrat * Pikku Karhu -patsas (2003), Virtain kirjaston piha Ilmavalvojat Lottien muistomerkki.jpeg|Lottien muistomerkki Ilmavalvojat, Keuruu 1994. Tiedosto:Timo Kara Nuori karhu 2003.JPG|Nuori karhu, Virrat 2003. == Lähteet == Luokka:Suomalaiset kuvanveistäjät Luokka:Vuonna 1945 syntyneet Luokka:Elävät henkilöt
Meru (vuori)

Meru on aktiivinen tulivuori 70 kilometriä Kilimanjarosta länteen. Meru on 4 565 metriä korkea ja näkyy kirkkaana päivänä Kilimanjarolle asti. Vuoren huippu on lännestä katsottuna kartiomainen, mutta itäpuolella näkyy 7 800 vuotta sitten tulivuoren purkauksen yhteydessä syntynyt 5 km leveä kaldera. Merulla on viimeksi ollut pieni tulivuorenpurkaus vuonna 1910. Merun huipulla on lipputanko, jossa on Tansanian lippu. Siellä on myös kivinen merkkipaalu, jossa lukee "Socialist Peak 4562.13M" (suom. Sosialistihuippu). == Lähteet == == Aiheesta muualla == Luokka:Tansanian tulivuoret Luokka:Afrikan vuoret
The Yngwie Malmsteen Collection

The Yngwie Malmsteen Collection on ruotsalaisen kitaristin Yngwie Malmsteenin vuonna 1991 Polydorin kautta julkaisema kokoelma-albumi. Levy sisältää 14 hänen aikaisemmin julkaisemaansa kappaletta sekä kansilehtisen, joka kertaa Malmsteenin musiikillista historiaa. ==Kappaleet== # # # # # # # # # # # # # # == Aiheesta muualla == * * Luokka:Vuoden 1991 kokoelma-albumit Luokka:Yngwie Malmsteenin albumit
Afrikankalliopääsky

Afrikankalliopääsky (Ptyonoprogne fuligula) on pienikokoinen eteläinen pääskylaji. Lajista on myös käytetty nimeä Hirundo fuligula. Lajista on erotettu omaksi lajikseen aavikkopääsky (Ptyonoprogne obsoleta). == Koko ja ulkonäkö == Linnun pituus on noin 12,5 cm, siipien kärkiväli 27,5–30 cm ja paino keskimäärin noin 15 g. Afrikankalliopääsky on törmäpääskyn kokoinen ja väritykseltään suuresti samannäköinen kuin kalliopääsky, josta sen erottaa hieman vaaleampi yleisväritys ja valkoinen, viiruton kurkku. Sukupuolet ovat samannäköisiä.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. == Esiintyminen == Afrikankalliopääskyllä on kymmeniä erillispopulaatioita Afrikassa, jossa laajin yhtenäinen esiintymisalue on Luoteis-Afrikassa Saharassa. Afrikan lisäksi sitä tavataan Lähi-idässä ja Arabian niemimaalla sekä Irakin ja Intian välisellä alueella. Maantieteellinen muuntelu on hyvin laajaa. Se on enimmäkseen paikkalintu, eikä sitä ole tavattu Suomessa. == Elinympäristö == Lämpimien alueiden vuoristoiset ja kallioiset alueet, joilla se korvaa pohjoisemman kalliopääskyn. Paikoin pesimäpopulaatioita on myös kaupungeissa, muun muassa Abu Simbelissä. Talvisin laji voi esiintyä suurina parvina soilla ja järvillä. == Lisääntyminen == Pesä on savesta muurattu kuppi, joka on liimattu saveen sekoitetulla syljellä pystysuoraan kallioon, siltaan, rakennukseen tai muuhun rakennelmaan. Sen rakentaminen kestää noin 40 päivää ja molemmat emot osallistuvat muuraustöihin. Munia on 2–3, ja molemmat puolisot hautovat niitä noin 17 päivää. Hyvin kuumilla alueilla emot peittävät munat päivän kuumimmaksi ajaksi. Pesäpoikasaika vaihtelee 15–30 päivään. Niillä on tavallisesti 2, paikoin 3 pesyettä. == Ravinto == Kuten muutkin pääskyt, myös afrikankalliopääsky syö ilmameren hyönteisiä ja hämähäkkejä. == Lähteet == Luokka:Pääskyt
Pallotuoli

pienoiskuva|Eero Aarnion Pallotuoli Pallotuoli on Eero Aarnion vuonna 1963 suunnittelema tuoli, joka tunnetaan futuristisesta pallomaisesta muotoilustaan. Sen kuori on lasikuitua ja sisus kankaalla verhoiltua vaahtomuovia. Se on suunniteltu hotelleihin, lentoasemille, parvekkeille tai vaikka valtamerilaivan kannelle eli paikkoihin, missä se suojaa tuulelta ja ympäristön hälyltä. Tuoli oli ensimmäistä kertaa näytteillä Kölnin huonekalumessuilla Askon osastolla vuonna 1966, ja se sai suuren suosion. Pallotuolista tuli yksi 1960-luvun kansainvälisistä muoti-ikoneista. Aarnio osti tuolin hallintaoikeudet takaisin Askolta 1990-luvun alussa. Vuonna 2005 tuoleja valmisti saksalainen yritys ja kappalehinta oli 4 500 euroa. Vientiä oli etenkin Japaniin ja Yhdysvaltoihin. Vuoden 2016 joulukuusta alkaen Pallotuolia valmistaa ja myy Eero Aarnio Originals. Marraskuussa 2018 yritys valmisti pallotuolista Mikki Hiiri -version yhteistyössä Disneyn kanssa. Pallotuoli kuuluu muun muassa Victoria and Albert Museumin kokoelmiin. == Katso myös == * Kuplatuoli == Lähteet == == Aiheesta muualla == Luokka:Istuimet Luokka:Taideteokset (soveltavat taiteet) Luokka:Suomalainen muotoilu
Sluis

Sluis on kunta Alankomaissa, Zeelandin provinssissa. Asukkaita kunnassa on 24 204 (30.6.2008) ja väestötiheys on 86 as./km². Kunnan pinta-ala on 307,01 neliökilometriä, josta vettä on 26,74 km². Sluisin pormestarina toimii Jaap Sala. Sluisin keskuspaikka on Oostburg. Sluisin naapurikunnat ovat Vlissingen pohjoisessa, Terneuzen idässä, Sint-Laureins kaakossa, Maldegem etelässä, Damme lounaassa ja Knokke-Heist lännessä. Neljä viimeisenä mainittua ovat osa Belgiaa. Kesäkuussa 1340 Sluisin lähistöllä käytiin meritaistelu. Nykyinen Sluisin kunta syntyi 1. tammikuuta 2003, kun Oostburgin ja Sluis-Aardenburgin kunnat yhdistyivät. == Asutuskeskukset == Sluisin kunta muodostuu seuraavista asutuskeskuksista: * Aardenburg * Breskens * Cadzand * Draaibrug * Eede * Groede * Heille * Hoofdplaat * IJzendijke * Nieuwvliet * Oostburg * Retranchement * Schoondijke * Sint Anna ter Muiden * Sint Kruis * Terhofstede * Waterlandkerkje * Zuidzande * Zwindorp Sint Anna ter Muidenin kylä, joka sijaitsee noin kilometrin Sluisin keskustasta länteen, on Alankomaiden läntisin piste. Asukkaita kylässä on noin 50 (2001). == Lähteet == == Aiheesta muualla == * Virallinen kotisivu Luokka:Zeelandin kunnat
Frank Brimsek

Francis Charles "Mister Zero" Brimsek (26. syyskuuta 1913 Eveleth, Minnesota, Yhdysvallat – 11. marraskuuta 1998) oli yhdysvaltalainen jääkiekkomaalivahti, joka edusti Boston Bruinsia ja Chicago Blackhawksia NHL:ssä. == Saavutuksia ja palkintoja == * Calder Memorial Trophy (1939) * NHL:n ykköstähdistö (1939, 1942) * NHL:n kakkostähdistö (1940, 1941, 1943, 1946, 1947, 1948) * Vezina Trophy (1939, 1942) * Hockey Hall of Fame 1966 * 1998 Brimsek pääsi sijalle 67 The Hockey Newsin 100 parhaan NHL-pelaajan luetteloon. == Katso myös == * The Hockey Newsin luettelo 100 parhaasta NHL-pelaajasta ==Lähteet== * Brimsek Legends of Hockeyssä == Aiheesta muualla == * The Frank Brimsek Award Luokka:Yhdysvaltalaiset jääkiekkomaalivahdit Luokka:Hockey Hall of Fame Luokka:Vezina Trophy -voittajat Luokka:Calder Memorial Trophy -voittajat Luokka:Vuonna 1913 syntyneet Luokka:Vuonna 1998 kuolleet
Heribert Mühlen

Heribert Mühlen (27. huhtikuuta 1927 – 25. toukokuuta 2006) oli saksalainen teologi. Hän toimi vuosina 1962–1997 dogmatiikan ja dogmaattisen historian professorina Paderbornissa. Hän sai katolisen pappisvihkimyksen Aachenissa 5. maaliskuuta 1955.http://www.i-basis.de/dp/ansicht/kunden/generalvikariat/erzbistum/?ber_id=38&inh;_id=5172 Mühlen oli asiantuntijana Vatikaanin toisessa kirkolliskokouksessa.http://www.die- tagespost.de/Archiv/titel_anzeige.asp?ID=1780 Hänen teologisia ajatuksiaan on julkaistu useissa kirjoissa.Katalog der Deutschen Nationalbibliothek Mönchengladbachissa syntynyt Mühlen opiskeli aikoinaan Bonnissa ja Freiburg im Breisgaussa. Hän tuli tunnetuksi kirkon karismaattisen uudistumisen puolestapuhujana. == Lähteet == Myhlen, Heribert Myhlen, Heribert Myhlen, Heribert
Ruostearatit

Ruostearatit (Hapalopsittaca) on papukaijojen heimoon kuuluva lintusuku. Sukuun kuuluu 4 lajia. == Lajit == * Misteliaratti (Hapalopsittaca fuertesi) * Mustasiipiaratti (Hapalopsittaca melanotis) * Punanaama-aratti (Hapalopsittaca pyrrhops) * Ruostenaama-aratti (Hapalopsittaca amazonina) ==Lähteet== Luokka:Ruostearatit
Etelänaratit

Etelänaratit (Enicognathus) on papukaijojen heimoon kuuluva lintusuku. Sukuun kuuluu 2 lajia. == Etelänaratteihin (Enicognathus) kuuluvia lajeja == * Chilenaratti (Enicognathus leptorhynchus) * Etelänaratti (Enicognathus ferrugineus) ==Lähteet== Luokka:Papukaijat
Lurit (lintusuku)

Lurit (Lorius) on kaijojen heimoon kuuluva lintusuku. Sen ja muutaman muun suvun lajit luettiin aiemmin lurien heimoon Loriidae, mutta nykyisin ne kuuluvat samaan heimoon kuin muutkin kaijat. == Lajit == * Kauluriluri (Lorius chlorocercus) * Kookosluri (Lorius hypoinochrous) * Luri (Lorius lory) * Lörppöluri (Lorius garrulus) * Sininiskaluri (Lorius domicella) * Valkoniskaluri (Lorius albidinucha) == Lähteet == ==Aiheesta muualla== *ITIS: Lorius Luokka:Lurit
Ivory Tower

”Ivory Tower” on Anna Abreun ensimmäisen albumin toinen single, joka julkaistiin 15. lokakuuta 2007. Kappale oli yksi syksyn 2007 suurimmista hiteistä. Kappaleen on säveltänyt, sanoittanut sekä tuottanut Rauli Eskolin. == Kappaleet == # == Musiikkivideo == Video on kuvattu hyödyntäen green screeniä, eli video on kuvattu vihreää taustakangasta vasten ja tietokoneella tehtävässä jälkituotannossa tausta on muokattu pääosin valkoiseksi. Taustalla näkyy myös otteita kappaleen sanoituksista. Videolla nähdään Annan lisäksi myös taustatanssijoita. Musiikkivideon on ohjannut Jaakko Manninen, joka on ohjannut myös Abreun edellisen ”End of Love” -singlen musiikkivideon. == Listasijoitukset == Lista Paras sijoitus Suomen virallinen latauslista 2 (51/2007) Suomen virallinen singlelista 5 (2/2008) == Lähteet == Luokka:Anna Abreun kappaleet Luokka:Vuoden 2007 kappaleet Luokka:Rauli Eskolinin tuottamat kappaleet
Mordon Malitoli

Mordon Malitoli (s. 5. elokuuta 1968 Sambia) on sambialainen entinen jalkapalloilija, pelipaikaltaan puolustaja. Hän on edustanut Suomessa Rovaniemen Palloseuraa ja pelannut viitenä kautena Veikkausliigaa. Sambian maajoukkueessa Malitoli on pelannut 35 ottelua. == Lähteet == * Veikkausliigan Hall of Fame * Malitoli national-football-teams.com -sivustolla * Malitoli playerhistory.com -sivustolla Luokka:Sambialaiset jalkapalloilijat Luokka:Vuonna 1968 syntyneet Luokka:Elävät henkilöt
Korpinen (Utajärvi)

Korpinen (joskus myös Korpisenjärvi) on Kiiminkijoen vesistöön kuuluva pinta- alaltaan 11 hehtaarinPinta-alatieto , viitattu 16.2.2009. laajuinen järvi Utajärven kunnan Juorkunan kylässä. Järvi sijaitsee Juorkunan lounaisosassa Lauttalammelta noin kilometri koilliseen ja Penikkajärveltä saman verran pohjoiseen. Järvi on erämaavesi, koska sinne ei ole muuta yhteyttä kuin polut Lauttalammin Toivolasta ja Penikkajärven Purikkaalta. Juorkunan Olvaksen ja Hetekyläntien välisen metsäautotien pistotie tosin tulee Lauttasuon kohdalla järven länsipuolelle vain vajaan kilometrin päähän. ==Järvi ympäristöineen== Järven etelärannalla on Uturankangas, jossa on entinen pieni peltoalue. Muuten rannat ovat suota, lännessä Lauttasuo, pohjoisessa Siltasalmensuo ja itäkoillisessa laaja Siiransuo. Järven ympäristö on asumaton. Järven kaloja ovat hauki, ahven ja särki. Järvi on hyvin matala, siinä kasvaa sekä ulpukkaa että laajoina alueina ahvenvitaa. Vesi, joka tullee järveen pääosin läheisiltä soilta, on tummaa. Järven laskuoja on puro nimeltään Korpisenoja ja se laskee Kiiminkijokeen Alavuotolla. ==Lähteet== Luokka:Utajärven järvet Luokka:Kiiminkijoen vesistö
Wolfgang Maria Bauer

Wolfgang Maria Bauer (s. 9. kesäkuuta 1963, München, Baijeri, Länsi-Saksa) on saksalainen näyttelijä. Bauerin tunnetuin rooli on rikosylikomisario Viktor Siska, jota hän näytteli vuosina 2004-2008, tv-sarjassa Siska. Hän on näytellyt tv-sarjoissa Kettu, Tatort ja Polizeiruf 110. Bauer on näytellyt myös elokuvassa Die Musterknapen (1997), hän on näytellyt myös teatterissa. == Aiheesta muualla == *Wolfgang Maria Bauer Imdb:ssä Luokka:Saksalaiset näyttelijät Luokka:Vuonna 1963 syntyneet Luokka:Elävät henkilöt
Keat

Keat (Nestor) on uudenseelanninpapukaijojen heimoon kuuluva lintusuku. Suvun elossa olevat lajit elävät Uudessa-Seelannissa, mutta sukupuuttoon kuollut norfolkinsaarenkaka eli Australialle kuuluvalla Norfolkinsaarella. == Keoihin (Nestor) kuuluvat lajit == * Kaka (Nestor meridionalis) * Kea (Nestor notabilis) * Norfolkinsaarenkaka (Nestor productus) == Lähteet == *BirdLife Suomi ry: Maailman lintujen suomenkieliset nimet 3., uudistettu painos (2018) *ITIS: Nestor *
Nieuwerkerk aan den IJssel

Nieuwerkerk aan den IJssel on Alankomaissa, Etelä-Hollannin provinssissa, Hollandse IJssel -joen varrella sijaitseva kunta. Asukkaita kunnassa on 21 674 (30.6.2008) ja väestötiheys on 1 255 as./km². Kunnan pinta-ala on 18,47 neliökilometriä, josta vettä on 1,2 km². Nieuwerkerk aan den IJsselin pormestari on A.F. Bonthuis. Nieuwerkerk on mahdollisesti alkanut muodostua vuoden 1250 tienoilla. Ensimmäinen maininta paikkakunnasta (nimellä "Nuwekerke") on vuodelta 1282. Kunnan alueella sijaitsee Alankomaiden matalin kohta, 6,76 metriä merenpinnan alapuolella. () Nieuwerkerk aan den IJsselin ystävyyskunta on Bückeburg Saksassa (vuodesta 1974). == Lähteet == == Aiheesta muualla == * Virallinen kotisivu * Kunnan kartta Luokka:Etelä-Hollannin kunnat
Lauri Leino

Lauri Leino (21. maaliskuuta 1904 Kuusankoski – 20. maaliskuuta 1978 Helsinki) oli suomalainen näyttelijä, ohjaaja ja teatterinjohtaja. Hän esiintyi kaikkiaan yli 200 roolissa, ohjasi noin 150 näytelmää ja tuli suurelle yleisölle tunnetuksi televisiosarjan Havukka-ahon ajattelija (1971) nimiroolista. Leino aloitti teatteriuransa synnyinkuntansa Kuusankosken harrastajanäyttämöltä. Peltisepän ammatin ohella hän aloitti vuonna 1929 Tampereen Työväen Teatterin iltanäyttelijänä ja näytteli sitten Jyväskylässä. Vuodesta 1934 hän toimi johtajana ensin Kuusankosken Näyttämöllä, sitten Joensuun Teatterissa, Lohjan Teatterissa, Joensuun Työväen Teatterissa ja vuodesta 1949 Hämeenlinnan Työväen Teatterissa. Läpi 1960-luvun hän työskenteli Tampereen Teatterissa, josta jäi eläkkeelle 1969 mutta jatkoi vierailijana. Hän vieraili Suomen Kansallisteatterissa 1951 ja 1972. Leinolle myönnettiin Pro Finlandia -mitali vuonna 1963. Televisiossa Leino esiintyi pääroolissa Konsta Pylkkäsenä sarjassa Havukka-ahon ajattelija (1971), joka perustui Veikko Huovisen samannimiseen romaaniin. Roolista tuli Leinolle leimaa-antava, sillä hän esitti sitä myös radiokuunnelmassa Havukka-ahon ajattelija ja Tampereen Teatterissa. Leino näytteli viidessä elokuvassa, joista merkittävimpiin kuului suutari Topiaan rooli Valentin Vaalan elokuvassa Nummisuutarit (1957). Leino kuoli 73-vuotiaana vuonna 1978. Vielä samana vuonna Leino nähtiin pienessä sivuroolissa ruotsalais-suomalaisessa yhteiselokuvassa Tuntematon ystävä. == Elokuvat == * Pikku-Matti maailmalla (1947) * Kunnioittaen (1954) * Mä oksalla ylimmällä (1954) * Nummisuutarit (1957) * Antti Puuhaara (1976) * Tuntematon ystävä (1978) == Lähteet == == Aiheesta muualla == * Luokka:Suomalaiset näyttelijät Luokka:Pro Finlandia -palkitut Luokka:Vuonna 1904 syntyneet Luokka:Vuonna 1978 kuolleet Luokka:Suomalaiset teatterinjohtajat
Matthias Freihof

Matthias Freihof (25. marraskuuta 1961, Plauen, Itä-Saksa) on saksalainen, Berliinissä vaikuttava näyttelijä ja laulaja. Kansainvälisesti hänet tunnetaan parhaiten roolistaan rikossarjassa Siska, jossa hän esitti rikoskomisario Lorenz Wiegandia vuosina 1998-2002. Hän on näytellyt myös sarjoissa Marienhof ja Kettu. Freihof on saanut näyttelijänoppinsa Berliinin Hochschule für Schauspielkunst Ernst Bushissa. == Yksityiselämä == Freihof harrastaa laskettelua ja uintia. Hän osaa soittaa kitaraa. Freihof puhuu englantia, saksaa, ranskaa, venäjää ja kreikkaa. == Aiheesta muualla == *Matthias Freihof IMDb:ssä *Matthias Freihofin kotisivut *Matthias Freihof Agentur Ute Nicolain sivuilla Freihof, Matthias Freihof, Matthias Freihof, Matthias
Abagta

Abagta (אבגתא) oli yksi seitsemästä kuningas Kserkses I:sen (vuoden 1933 raamatunkäännöksessä Ahasverus) eunukista, joita käskettiin Esterin kirjassa (Ester 1:10) tuomaan kuningatar Vasti kruunu päässään näyttäytymään kuninkaalle ja hänen ruhtinailleen, mistä tämä kieltäytyi. Tämä laukaisi tapahtumasarjan, jonka seurauksena Esteristä tuli uusi kuningatar. Luokka:Vanhan testamentin henkilöt
Arba

Arba (ארבע) (suomeksi 'neljä') oli anakilainen, joka mainitaan Joosuan kirjassa ja jonka sanotaan (Joosua 14:15) olleen 'kaikista anakilaisista suurin'. Hän oli Anakin isä. Raamattu mainitsee myös että Hebronin kaupunki oli aiemmin nimeltään Kirjat-Arba (Arban kaupunki) Arban kunniaksi. Nykyään Hebronin itäpuolella sijaitseva juutalaissiirtokunta on tämän vuoksi nimeltään Kiryat Arba. Luokka:Vanhan testamentin henkilöt
Robinson Reichel

Robinson Reichel (s.16. toukokuuta 1966 München, Baijeri, Länsi-Saksa) on saksalainen näyttelijä. Hänen tunnetuin roolinsa lienee poliisisarjassa Siska rikoskomisario ja rikospaikkatutkija Felix Bender, jota hän esitti vuosina 1999-2004. Hänen vanhempansa ovat näyttelijät Irmhild Wagner ja Horst A. Reichel. Reichel on näytellyt myös televisiosarjoissa Tatort, Kettu, Kahden keikka ja Derrick. == Aiheesta muualla == * Luokka:Saksalaiset näyttelijät Luokka:Vuonna 1966 syntyneet Luokka:Elävät henkilöt
Gokaidō

Gokaidō (, "viisi tietä") tarkoittaa viittä merkittävää Japanin pääkaupungista Edosta eli nykyisestä Tokiosta Edo-kaudella lähtenyttä maantietä (kaidō). Tärkein niistä oli Tōkaidō, joka yhdisti Edon Kiotoon. Tokugawa Ieyasu aloitti viiden tien rakentamisen vuonna 1601 kasvattaakseen valtaansa, mutta vasta hänen pojanpojanpoikansa Tokugawa Ietsuna, Tokugawa-shōgunaatin neljäs shōgun, julisti ne tärkeiksi valtateiksi. Lukuisia postiasemia rakennettiin teiden varsille tarjoamaan matkaajille mahdollisuuden lepoon ja tarvikkeiden hankintaan. Hiroshige on kuvannut näitä reittejä puupiirrossarjoissaan Tokaidon tien 53 pysähdyspaikkaa ja Kisokaidon tien 69 pysähdyspaikkaa. Teokset olivat näytteillä Helsingissä Ateneumin taidemuseossa osana Matkalla Edoon -näyttelyä (5. syyskuuta - 7\. joulukuuta 2008)http://www.ateneum.fi/default.asp?docId=15675 . == Viisi tietä == Kaikki viisi tietä lähtivät samasta pisteestä Edon Nihonbashista, josta ne yhdistivät pääkaupungin valtion muihin osiin. ;Tōkaidō :Tōkaidōlla oli 53 asemaa ja se kulki Tyynenmeren rantaa pitkin Kiotoon. Kusatsu-jukusta lähtien se jakoi saman reitin Nakasendōn kanssa. :Tokaidoa on kuvattu vaikeaksi reitiksi, koska se ylitti monta jokea, joissa ei ollut kuin muutamia siltoja puolustuksellisista syistä, vaan kantajat kantoivat matkalaiset jokien ylihttp://www.turunsanomat.fi/kulttuuri/?ts=1,3:1005:0:0,4:5:0:1:2008-09-28,104:5:567118,1:0:0:0:0:0:. ;Nakasendō :Nakasendōlla oli 69 asemaa ja se kulki Honshūn saaren keskiosan kautta Kiotoon. Nakasendōn Shimosuwa-shuku toimi Kōshū-kaidōn päätepisteenä. Lisäksi Nakasendō liittyi Tōkaidōhon Kusatsu-jukussa. ;Kōshū-kaidō :Kōshū- kaidōlla oli 44 asemaa. Se kulki Kain provinssin (Yamanashin prefektuurin) kautta ja päättyi Nakasendōn Shimosuwa-shukuun. ;Ōshū-kaidō :Ōshū-kaidōlla oli 27 asemaa. Se kulki Mutsun provinssiin (Fukushiman prefektuuriin) ja sillä oli useita sivureittejä, jotka yhdistivät muita Pohjois-Japanin alueita pääkaupunkiin. ;Nikkō-kaidō :Nikkō-kaidōlla oli 21 asemaa ja se kulki Nikkō Tōshō-gūlle nykyisessä Tochigin prefektuurissa. == Muut reitit == Viiden tien lisäksi Japanissa kulki lukuisia pienempiä tietä, jotka joko haarautuivat pääteistä, toimivat niille vaihtoehtoisina reitteinä tai olivat vähän käytettyjä. Joitakin niistä kutsuttiin termillä hime-kaidō, sillä ne muodostivat vaihtoehdon tärkeille kauppareiteille, mutta nimi ei ollut virallinen. *Chichibu ōkan *Hokkoku-kaidō *Hokurikudō *Kawagoe-kaidō *Kawagoe kodama-kaidō *Kamakura-kaidō *Kōya-kaidō *Kyōkaidō *Matsumaedō *Mikuni-kaidō *Minoji *Mito-kaidō *Nagasaki-kaidō *Nikkō onari-kaidō *Nikkō reiheishi-kaidō *Nikkō wakiōkan *Ōyama-kaidō *Saigoku-kaidō *Sendaidō *Shio no michi *Tōgane onari-kaidō *Tosa-kaidō *Ushū-kaidō *Yamato no kodō == Lähteet == Luokka:Edo- kausi Luokka:Japanin liikenne
Leppävaaran Pyrintö

Leppävaaran Pyrintö (LePy) on espoolainen vuonna 1931 perustettu urheiluseura. Seura on nykyisin koripallon erikoisseura, jonka toiminta on painottunut erityisesti junioriurheiluun. Leppävaaran Pyrintö on Espoon vanhin koripalloseura. Koripallolisenssien määrällä mitattuna LePy oli lokakuussa 2021 Suomen kolmanneksi suurin. ==Historia== LePy perustettiin Leppävaarassa 23. marraskuuta 1931. Alkuvuosikymmeninä LePyllä oli toimintaa muissakin lajeissa, kuten suunnistuksessa, hiihdossa ja voimistelussa. Seurassa toimi myös mieskuoro ja ompeluseura. Koripalloilu aloitettiin LePyssä melko pian sen jälkeen, kun Nils Fabricius toi lajin Suomeen vuonna 1937. 1960-luvulta lähtien LePy on ollut koripallon erikoisseura. Naisten koripallossa seura nousi vuonna 1955 lyhyeksi aikaa mestaruussarjaan. Miesten puolella joukkue nousi vuonna 1960 Suomensarjaan, jossa se pelasi yhtäjaksoisesti 18 vuotta. Seura aloitti voimakkaan satsauksen junioritoimintaan 1970-luvulla, ja siitä tulikin seuran päätehtävä. LePyllä on kuitenkin koko ajan ollut joukkueita sekä junioreissa että aikuisissa. Seura on järjestänyt loppukesäisin päiväkoti- ja peruskouluikäisille suunnattuja, lajiin tutustuttavia koriskouluja koulujen alkamisajan läheisinä päivinä. LePyssä oli lokakuussa 2021 yli 700 lisenssipelaajaa. Jo vuonna 2019 seuralla oli 22 juniorien joukkuetta ja 8 aikuisten joukkuetta, jonka lisäksi seura järjesti Unified- toimintaa. Seuralla oli myös neljä aikuisten harrastekorisryhmää, kolme lasten liikuntaleikkikouluryhmää sekä kaksi vanhempi-lapsikorisryhmää. Jäseniä LePyssä oli noin tuhat. ==Lähteet== == Aiheesta muualla == *Seuran sivut Luokka:Suomalaiset koripalloseurat Luokka:Espoolaiset urheiluseurat Luokka:Vuonna 1931 perustetut urheiluseurat Luokka:Leppävaara
Paul Hermann Müller

Paul Hermann Müller (12. tammikuuta 1899 Olten, Solothurn, Sveitsi – 12. lokakuuta 1965) oli sveitsiläinen kemisti, joka keksi käyttää DDT-yhdistettä hyönteismyrkkynä. Hän sai keksinnöstään Nobelin lääketieteen palkinnon 1948. Hän teki löytönsä työskennellessään Baselissa J.R. Geigy A.G. -nimisessä väriaineiden valmistamiseen keskittyneessä yhtiössä (nyttemmin Novartis). Müller suoritti tohtorintutkinnon Baselin yliopistossa. Valmistuttuaan 1925 hän meni töihin J.R. Geigy A.G.:lle. Aluksi hän tutki kasveista saatavia väriaineita ja kehitti muun muassa elohopeattoman siementen desinfiointiaineen kauppanimeltään Graminone. Vuonna 1935 hän alkoi tutkia synteettisiä hyönteismyrkkyjä. Neljän vuoden tutkimusten jälkeen hän onnistui syntetisoimaan DDT:tä (dikloori-difenyyli-trikloorietaani), joka osoittautui tehokkaaksi hyönteismyrkyksi. DDT:ä oli syntetisoinut jo aiemmin vuonna 1873 eräs itävaltalainen opiskelija, mutta Paul Müller oli ensimmäinen, joka havaitsi sen tehon hyönteismyrkkynä. DDT:n avulla muun muassa onnistuttiin hävittämään hyttysten levittämä malaria kokonaan joiltain alueilta. Sittemmin on kuitenkin havaittu, että DDT luontoon kerääntyessään vaikuttaa alentavasti eläinten lisääntymiskykyyn ja sen käyttö on nykyään kielletty monissa maissa. == Lähteet == Luokka:Sveitsiläiset kemistit Luokka:Vuonna 1899 syntyneet Luokka:Vuonna 1965 kuolleet Luokka:Nobelin fysiologian tai lääketieteen palkinnon saajat
Christopher Edmund Broome

Christopher Edmund Broome (1812 Berkhamsted – 1886) oli englantilainen sienitieteilijä. Hänet tunnetaan yhdessä Miles Joseph Berkeleyn kanssa tehdyistä sienien määrityksistä.Illinois Mycological Society Broomen laaja sienikokoelma on British Museumissa, ja hänen laaja kirjastonsa ja kasvikokoelmansa Bathissa Bath Royal Society & Scientific Institution -tiedeseuran hallussa.Bath Royal Society & Scientific Institution Esimerkkejä Broomen määrittämistä lajeista: *reunuskirjoheltta *kääpiöherkkusieni *puistokärpässieni *pyökkiukonsieni *valkokarvarousku *lohisieni Sienten tai kasvien tieteellisen nimen jälkeen käytettävä määrittäjän lyhenne Broome tarkoittaa Christopher Edmund Broomea. == Lähteet == Luokka:Brittiläiset sienitieteilijät Luokka:Vuonna 1812 syntyneet Luokka:Vuonna 1886 kuolleet
Rosellat

Rosellat (Platycercus) on kaijojen heimoon kuuluva lintusuku. == Roselloihin (Platycercus) kuuluvia lajeja == * Keltakurkkurosella (Platycercus icterotis) * Punarosella (Platycercus elegans) * Suomurosella (Platycercus venustus) * Tasmanianrosella (Platycercus caledonicus) * Vaalearosella (Platycercus adscitus) * Valkokurkkurosella (Platycercus eximius) ==Lähteet== == Aiheesta muualla == *BirdLife Suomi ry: Maailman lintujen suomenkieliset nimet 3., uudistettu painos (2018) *
Vantaan ammattiopisto Varia

Vantaan ammattiopisto Varia on Vantaan kaupungin omistama, monialainen, viidessä toimipisteessä ammatillista peruskoulutusta ja oppisopimuskoulutusta järjestävä oppilaitos. Variassa on yhteensä noin 3 800 opiskelijaa, joista 2 700 on nuoriso-opiskelijaa ja 1 100 aikuisopiskelijaa. Suurin toimipiste sijaitsee Hiekkaharjun rautatieaseman lähellä Jokiniemessä, ja yksiköstä käytetään nimeä Hiekkaharjun toimipiste. Ammattiopiston rehtorina toimii Pekka Tauriainen. Varia-nimen ammattiopisto otti käyttöön vuonna 2006. Syksyllä 2013 Varia juhli 50-vuotista Vantaan ammattikoulutushistoriaa. Oppisopimuskoulutusta tarjoaa Leija yrityspalvelukeskus. Koulutuksen tukipalvelut palvelevat kaikkia Varian viittä toimipistettä. ==Varian koulutuksen toimipisteet== Ammattiopiston koulutusta antavien toimipisteiden nimet, osoitteet ja tarjoamat opetusalat käyvät ilmi oheisesta taulukosta. Vantaan ammattiopisto Varian koulutuksen toimipisteet Nimitys Aviapoliksen toimipiste Hiekkaharjun toimipiste Koivukylän toimipiste Myyrmäen toimipiste Leija yrityspalvelukeskus Osoite Rälssitie 13, 01530 Vantaa Tennistie 1, 01370 Vantaa Talvikkitie 119, 01340 Vantaa Ojahaantie 5, 01600 Vantaa Elannontie 3, 01510 Vantaa Kaupunginosa Veromies Jokiniemi Koivukylä Myyrmäki Pakkala Koulutusalat Autoala Lentokoneasennus Logistiikka (kuljetus, varasto, lentoasemahuolto) Hius- ja kauneudenhoitoala Ravintola- ja cateringala Puhtaus- ja kiinteistöpalveluala Kone- ja tuotantotekniikka Media-ala ja kuvallinen ilmaisu Pintakäsittelyalan perustutkinto Rakennusala Sähkö- ja automaatioala Talotekniikka Sosiaali- ja terveysala Elintarvikeala Matkailuala Sosiaali- ja terveysala Sähkö- ja automaatiotekniikka Tieto- ja tietoliikennetekniikka Turvallisuusala Perustutkinnot Ammattitutkinnot Erikoisammattitutkinnot Ei-tutkintotavotteinen lisäkoulutus == Uudet toimipisteet == Aviapoliksen, Koivukylän ja Myyrmäen toimipisteistä on tarkoitus luopua. Niiden korvaajiksi suunnitellaan uusia koulurakennuksia Jokiniemenkadulle Tikkurilan lukion viereiselle tyhjälle tontille sekä Myllymäkeen Vehkalan aseman länsipuolelle. === Vehkala === Vehkalan toimipisteen rakentaminen on tarkoitus aloittaa vuonna 2023. Yli 2 000 opiskelijan toimipisteeseen sijoitetaan tilapaikat sosiaali- ja terveysalan, sähkö- ja automaatioalan, tieto- ja tietoliikennetekniikan sekä auto-, lentokone- ja logistiikka-alan tilapaikat. === Jokiniemi === Jokiniemenkadun ja Valkoisenlähteentien kulmaan pääradan itäpuolelle suunnitellussa ”yhteisessä koulutalossa” olisi Varian 1 300 ammattiin opiskelevan lisäksi myös 300 lukiolaista Tikkurilan lukiosta. Varian koulutusaloista uuteen toimipisteeseen siirrettäisiin sosiaali- ja terveysala Koivukylästä, ICT-, matkailu- ja elintarvikeala Myyrmäestä sekä hiusala, kuvallisen ilmaisun ala, valmentava koulutus ja myös osa hotelli-, ravintola- ja cateringalasta Hiekkaharjusta. Oppimiskeskus voisi valmistua vuonna 2025. ==Lähteet== == Aiheesta muualla == *Viralliset sivut Luokka:Vantaan oppilaitokset Luokka:Suomen ammattioppilaitokset Luokka:Jokiniemi Luokka:Koivukylä Luokka:Myyrmäki Luokka:Veromies Luokka:Pakkala
Hellevoetsluis

Hellevoetsluis on Alankomaissa, Etelä-Hollannin provinssissa, Voorne-Putten- saarella sijaitseva kunta. Asukkaita kunnassa on 39 717 (30.6.2008) ja väestötiheys on 1 258 as./km². Kunnan pinta-ala on 46,14 neliökilometriä, josta vettä on 14,57 km². Hellevoetsluisin pormestari on Corstiaan Kleijwegt. Kunnan keskuspaikkakunta on samanniminen, kuin kuntakin. Hellevoetsluisin naapurikunnat ovat Westvoorne pohjoisessa, Brielle koillisessa, Spijkenisse idässä, Middelharnis etelässä sekä Dirksland ja Goedereede lounaassa. Hellevoetsluisin ystävyyskunta on vuodesta 1989 lähtien ollut eteläenglantilainen Torbay. == Historia == Hellevoetsluis kasvoi strategisen sijaintinsa ansiosta 1600-luvun alussa Alankomaiden laivaston kotisatamaksi. Myöhemmin paikkakunnan satamaa linnoitettiin. Amiraalit, kuten Michiel de Ruyter, Piet Heyn ja Maarten Tromp ovat käyttäneet Hellevoetsluisia kotitukikohtanaan. Viime vuosisadoilla Hellevoetsluisista tuli Rotterdamin ulkosatama Voornen saaren läpi kulkevan kanavan ansiosta. Voorne on nykyisin osa Voorne-Putten-saarta. Tänä aikana Hellevoetsluis kasvoi ja kukisti. Laivanrakennusteollisuus toi paikkakunnalle vaurautta. == Asutuskeskukset == Hellevoetsluisin kunta muodostuu seuraavista asutuskeskuksista: Hellevoetsluis, Nieuwenhoorn, Nieuw-Hellevoet, Vlotbrug ja IJzerenbrug. == Hellevoetsluisissa syntyneitä == * Ronald Brouwer (s. 24. huhtikuuta 1979), maahockeypelaaja * Anthony van Kampen (s. 28. elokuuta 1911 – 6. toukokuuta 1991), kirjailija * Ellemieke Vermolen (s. 13. lokakuuta 1976), televisiojuontaja, näyttelijä ja valokuvamalli == Lähteet == == Aiheesta muualla == * Virallinen kotisivu * Kunnan kartta Luokka:Etelä-Hollannin kunnat
Pikkuaratit

Pikkuaratit (Brotogeris) eli aiemmalta nimeltään tropiikkiaratit on papukaijojen heimoon kuuluva lintusuku. Sukuun kuuluu 8 lajia. == Pikkuarateihin (Brotogeris) kuuluvia lajeja == * Bahianaratti (Brotogeris tirica) * Epolettiaratti (Brotogeris jugularis) * Guayananaratti (Brotogeris versicolurus) * Harmaaposkiaratti (Brotogeris pyrrhoptera) * Keltajuova-aratti (Brotogeris chiriri) * Kobolttiaratti (Brotogeris cyanoptera) * Pikkuaratti (Brotogeris chrysoptera) * Sokeriaratti (Brotogeris sanctithomae) ==Lähteet== Luokka:Pikkuaratit